Wɔatwerɛ nsɛm wei ɛwɔ Asante kasa mu Yɛwoo Ismail Bawa wɔ Fankwa Ɛbɔ da a ɛtɔ so nan wɔ afe apem ahankron ne aduanan nson (4 Seeptember 1947) a ɔyɛ Ghana amanyɔni ne akorokansie kyerɛfo. Ɔsom sɛ ekuoba wɔ mmarahyɛbedwam de maa Ablekuma mfinimfin mpɛsoaso a ɛwɔ Nkran mantam wɔ Ghana. Yɛwoo no wɔ Fankwa Ɛbɔ da a ɛtɔ so nan wɔ afe apem ahankron ne aduanan nson. Ɔkɔɔ ''Winneba Sport College'' babia onyaa abɔdin wɔ akorokansie kyerɛfo no. Wɔtoo aba yii Bawa sɛ ekuoba wɔ mmarahyɛbedwam a edikan wɔ Adehyeman a ɛtɔ so nan wɔ Ghana wɔ bere a wɔtoo afe apem ahankron ne aduokron mmienu (1992) Ghana mmarahyɛbedwam aba a na ɔyɛ anamɔnsini de ma Kyineɛ Amanyɔkuo (National Democratic Congress). Adotey Nelson -Cofie badii Bawa adeɛ a na ɔyɛ ekuoba wɔ Mmarahyɛbedwam wɔ Adehyeman a ɛtɔ so mmiensa wɔ Ghana. Nanso, ɔhweree akɔnnwa no wɔ afe apem ahankron ne aduokron nsia (1996) wɔ Ghana abatoɔ a yɛto de yi amanpaninfoɔ ne mmarahyɛbedwafoɔ de maa Clement Samuel Crabbe a na ogyina hɔ ma Ɔsono Amanyɔkuo (New Patriotic Party) no ma ɔfaa akɔnnwa no.